

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-62 /2024-04**

**Дана: 13.03.2024. године**

**В р а њ е**

**Улица: Краља Милана 1**

На основу члана 137. став 1, члана 167. став 2 Закона о општем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ), члана 46 став 1. тачка 5. Закона о локалној самоуправи (Службени гласник РС бр. 129/07, 83/2014, 101/16,47/18 и 115/21) члана 55 став 2 Одлуке о социијалној заштити, (Службени гласник града Врања бр. 44/2016, 8/2018, 16/2019 и 16/2023), у предмету по жалби Антић Слађане из Паневља, општина Врањска Бања, изјављене на Решење Центра за социјални рад број: 55333-4257/2020 од 09.01.2020. године, Градско веће града Врања, на седници одржаној 13.03.2024. године, донело је:

**Р е ш е њ е**

**Усваја се жалба, преиначује се**  Решење Центра за социјални рад града Врања бр. 55333-4257/2020 од 09.01.2020. тако што се потврђује тачка 1 изреке Решења и додаје тачка 2 којом се признаје право на накнаду трошкова управног поступка Антић Слађани из Паневља, општина Врањска Бања, односно пуномоћнику странке адвокату Јоцици Деспотовићу из Врања, улица Цара Душана бр. 11 у укупном износу од 66.000 динара.

**О б р а з л о ж е њ е**

Центар за социјални рад града Врања донео је Решење бр. 55333-4257/2020 од 09.01.2020 године, којим се признаје право на једнократну новчану помоћ Антић Слађани из Паневља, општина Врањска Бања.

На донето Решење жалбу је изјавила Антић Слађана, преко пуномоћника адвоката ЈоцицеДеспотовића из Врања, улица Цара Душана бр. 11 у којој истиче да је првостепени орган у поновљеном поступку није правилно применио закон, односно није донео одлуку о трошковима.

Одлучујући о поднетој жалби, Градско веће је у смислу члана 162 став 1 Закона о опптем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ) утврдило да је жалба благовремена, допуштена и изјављена од стране овлашћеног лица, па је након оцене жалбених навода, ожалбеног решења и комплетних списа ове управне ствари, нашло да жалба основана

Из списа предмета произилази:

- да је Антић Слађана из Паневља поднела захтев Центру за социјални рада за признавање права на једнократну новчану помоћ,

- да је Центар за социјални рад града Врања донео Решење бр. 55333-4257 од 06.09.20218 године, којим се одбија предметни захтев,

- да је против наведеног решења поднета жалба Градском већу,

- да је Градско веће донело Решење бр. 06-241/13/2018-04 од 13.11.2018. године, којим је поништено решење Центра за социјални рад и предмет враћен на поновно одлучивање,

- да је у поновљеном поступку донето решење којим се признаје правно на једнократну помоћ

-да је против тог решења поднета жалба зато што није правилно примењен закон и није донета одлука о трошковима,

- да је Градско веће одбило жалбу решењем број: 06-174/12/2020-04 од 07.12.2020. године,

- да је против Решења Градског већа бр. 06-174/12/2020-04 од 07.12.2020. године поднета тужба Управном суду у Београду,

- да је Управни суд донео пресуду II – 9 У 210/21 од 01.02.2024. године којом се тужба уважава, поништава Решење Градског бр. 06-174/12/2020-04 од 07.12.2020. године и предмет враћа на поновно одлучивање.

Одредбама члана 49 Закона о општем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ) прописано је да странка или законски заступник странке може да овласти пуномоћника да је заступа у поступку, изузев да даје изјаве које само странка може дати. Постојање пуномоћника не спречава странку да сама предузима радње у поступку.

Градско веће је ценило наводе у жалби којима се указује да је првостепени орган пропустио да одлучио о трошковима поступка, те је уважило жалбу и признало право на накнаду трошкова - награду адвокату за састав жалбе на Решење Центра за социјални рад бр. 55333-4257 од 06.09.20218 године у износу од 33.000,00 динара и састав жалбе на Решење Центра за социјални рад бр. 55333-4257/2020 од 09.01.2020. године у износу од 33.000,00 динара.

Из наведених разлога, а сходно одредбама члана 167. став 2 Закона о општем управном поступку („Службени гласник Републике Србије бр.18/2016, 2/23 ОДЛУКА УС РС, 95/18 ) Градско веће је одлучило као у диспозитиву.

**ПОУКА О ПРАВНОМ ЛЕКУ**: Ово Решење је коначно и против њега није допуштена жалба али се може покренути управни спор пред Управним судом у Београду - Одељење у Нишу у року од 30 дана од дана пријема Решења.

**ГРАДСКО ВЕЋЕ ГРАДА ВРАЊА,**

**број:06- 62/2024-04, дана: 13.03.2024. године**

**Председник Градског већа**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-62/2024-04

Дана:13.03.2024. године

**В р а њ е**

**СКУПШТИНА ГРАДА**

**ПРЕДСЕДНИЦИ**

На основу члана 61 Пословника Градског већа ( Службени гласник града Врања бр.5/24), Градско веће града Врања на седници одржаној 13.03.2024. године разматрало је Нацрт Плана детаљне регулације и донело је:

**З А К Љ У Ч А К**

Утврђује се предлог Измене и допуне Плана детаљне регулације Привредно радне зоне Бунушевац 4 и доставља Скупштини на даљу надлежност.

Уводна излагања на седници поднеће Сања Златковић, руководилац Одељења за урбанизам, имовинско правне послове, стамбено комуналне делатности и заштиту животне средине и Татјана Цветковић, одговорни урбаниста.

**ПРЕДСЕДНИК**

**ГРАДСКОГ ВЕЋА,**

др Слободан Миленковић